Read in English . Fl‐2019 l‐Arċidjoċesi ta' Malta , li tiġbor fiha aktar minn mitt entità u timpjega aktar minn 1,300 persuna, irreġistrat surplus ta' €3.5 miljun, imqabbel ma' żbilanċ ta' €137,000 is‐sena ta' qabel. Dan ħareġ tħabbar mis-Segretarju Amministrattiv tal-Arċidjoċesi Michael Pace Ross waqt konferenza tal-aħbarijiet dalgħodu dwar ir-rapport finanzjarju tal-Arċidjoċesi. Dan ir‐riżultat huwa dovut l-aktar għal dħul ta' darba ta' €2.4 miljun f'ishma li rċevew b'donazzjoni d‐Dar tal‐Providenza u Caritas Malta. Pace Ross qal li s‐surplus tas‐sena l‐oħra ma kienx biżżejjed biex jagħmel tajjeb għall‐isfidi finanzjarji kbar li ġabet magħha l‐pandemija tal‐COVID‐19 fuq l‐operat tal‐Knisja f'Malta, u għalhekk l‐Arċidjoċesi kellha tirrikorri għall‐flus imġemmgħin fil‐passat. Ir‐riżultati finanzjarji għall‐2019 juru li l‐Arċidjoċesi rreġistrat żieda fid‐dħul ta' kważi €6 miljuni dovuti l‐iktar għal żieda fil‐qligħ kapitali fuq l‐investimenti u żieda fid‐dividend mill‐APS Bank. Ġew irreġistrati wkoll żidiet fid‐dħul minn wirtijiet u minn fondi pubbliċi b'mod partikolari għall‐finanzjament tas‐salarji tal‐iskejjel tas‐Seminarju u s‐Sacred Heart, kif ukoll fondi għall‐proġetti mill‐Unjoni Ewropea. L‐Arċidjoċesi rreġistrat żieda fl‐infieq ta' €4.8 miljun. 60% tal‐infieq mar għall‐pagi tal‐kleru u l‐lajċi, filwaqt li 20% kienu spejjeż tal‐operat. Kien hemm ukoll żieda ta' 47% fl‐infieq ta' manutenzjoni, restawr u konservazzjoni, filwaqt li l‐Arċidjoċesi ħallset kważi €1.4 miljun f'taxxa. Il‐Kurja tal‐Arċisqof irregistrat telf marginali ta' €31,000 wara li s‐surplus tqassam kollu f'sussidji lill‐entitajiet tal‐Knisja. Dan huwa titjib meta mqabbel ma' żbilanc ta' €1.36 miljun is‐sena ta' qabel. Id‐dħul tal‐Kurja żdied b'€2.42 miljun, prinċipalment mill‐investimenti, filwaqt li l‐infiq żdied b' €1.17 miljun. Matul l‐2019 il‐Kurja wettqet diversi xogħlijiet ta' restawr u konservazzjoni fil‐bini tal‐Kurja, inkluż ir‐restawr tal‐faċċata tal‐istess binja. L‐ispiża fuq xogħlijiet u restawr telgħet għal €684,000, aktar mid‐doppju mis‐sena ta' qabel. Pace Ross tkellem ukoll dwar l‐effetti xejn sbieħ li l‐pandemija ħalliet fuq il‐finanzi tal‐Arċidjoċesi din is‐sena. Spjega li d‐dħul naqas minn kullimkien: mill‐ġbir waqt il‐quddies, mid‐donazzjonijiet, mill‐investimenti, u mid‐dividend tal‐APS Bank. Ġie rreġistrat ukoll tnaqqis sostanzjali fid‐dħul tas‐Seminarju, tad‐Dar tal‐Providenza, ta' Beacon Media Group u ta' entitajiet oħra. Naqas ukoll id‐dħul minn turisti li jżuru knejjes parrokkjali ewlenin u mill‐mużew tal‐Katidral tal‐Imdina. Dan filwaqt li żdiedu s‐sussidji għall‐entitajiet tal‐Knisja u t‐talbiet minn individwi u familji fil‐bżonn. Matul l-2019, il-Kurja ħaddmet total ta' 1,004 persuni fuq bażi full time u 322 fuq bażi part time. Il-Kurja rat żieda ta' impjegati fi djar tat-tfal, anzjani u persuni b'diżabilità. Pace Ross qal li f'dawn il-figuri mhux qed jgħoddu l-250 qassis djoċesan. Spjega li dawn il-figuri ma jinkludux ukoll il-ħaddiema tal-iskejjel tal-Knisja. F'isem l Arċisqof Charles Jude Scicluna, Michael Pace Ross irringrazzja lill ħaddiema li qed jagħtu sehemhom u lill għadd ta' voluntiera li avviċinaw lill Knisja f'dawn l aħħar xhur, biex minkejja s sitwazzjoni finanzjarja diffiċli, l Arċidjoċesi ta' Malta setgħet tibqa' twettaq il ħidma pastorali tagħha. Fl-istess waqt, il-Knisja qed tappella ghad-donazzjonijiet biex tkompli toffri s-servizzi tagħha lill persuni emarġinati u dawk l aktar fil bżonn fis-soċjetà. Minkejja s-sitwazzjoni finanzjarja, il-Kurja rnexxilha tikkonkludi ftehim kollettiv biex tħares u anke ttejjeb l-kundizzjoni ta' impjieg tal-ħaddiema tagħha. Newsbook.com.mt staqsa kif il-Kurja rnexxielha tilħaq dan il-kompromess fid-dawl tas-sitwazzjoni finanzjarja b'riżultat tal-pandemija. Għall-mistoqsija ta' Newsbook.com.mt , Pace Ross qal li l-ftehim kollettiv, f'Jannar kien qed jidher li s-sena kienet se tkun waħda tajba, b'hekk ħasbu li setgħu jsostnu żieda fil-pagi tal-ħaddiema. Qal li kien hemm bżonn li dan jiġi pospost għal sena. Spjega li l-union fehmet u apprezzat li ma kien se jitkeċċa ħadd u kienet se tingħata l-paga sħiħa. Pace Ross qal semma kif it-telf proġettat għall-2020 se jkun bejn €6 u €8 miljuni sat-tmiem is-sena. B'hekk hu tenna l-appell tiegħu sabiex min jista' jipprovdi donazzjoni lill-Kurja jagħmel dan sabiex jgħinha tkompli għaddejja bil-ħidma pastorali tagħha mingħajr tfixkil. Jekk tixtieq tagħti donazzjoni b'risq il-ħidma tal-Arċidjoċesi tista tagħmel dan billi tgħafas: knisja.mt/donazzjonijiet . .td_uid_3_5f2d824954a13_rand.td-a-rec-img{text-align:left}.td_uid_3_5f2d824954a13_rand.td-a-rec-img img{margin:0 auto 0 0}